Úrad vlády SR						 Na rokovanie vlády SR
Sekcia hospodárskej politiky					 dňa  4.12.2002
									 k číslu: 8533/2002
									 k bodu: 26

S t a n o v i s k o
k  Návrhu  na  zmenu  záväzných ukazovateľov  štátneho rozpočtu  na rok  2002 
pre kapitolu Úradu geodézie, kartografie a katastra SR na zabezpečenie financovania tvorby  Základnej bázy údajov pre geografický informačný systém
___________________________________________________________________

I.
	Materiál predkladá  predsedníčka  Úradu  geodézie, kartografie a katastra  SR 
z vlastnej iniciatívy.

	Zmena záväzných ukazovateľov štátneho rozpočtu na rok 2002 pre kapitolu ÚGKK SR sa navrhuje v nadväznosti na prekročenie rozpočtovaných príjmov Geodetického a kartografického ústavu  (GKÚ) Bratislava o 8,118 mil. Sk, pričom sa očakáva plnenie príjmov aj v ostatných rezortných organizáciách kapitoly  ÚGKK SR. 

	Navrhuje sa v rozpočtovej kapitole ÚGKK SR na rok 2002:
I.  príjmy  zvýšiť  o 8,1 mil. Sk
II. výdavky zvýšiť o 4,0 mil. Sk, z toho kapitálové výdavky zvýšiť o 4,0 mil. Sk,
    v tom  obstaranie kapitálových aktív rozpočtových organizácií zvýšiť o 4,0 mil. Sk.

	Zvýšené kapitálové výdavky v uvedenej výške budú použité na nákup technologického vybavenia pre využívanie digitálnej  fotogrametrie pre GKÚ Bratislava na zabezpečenie prvej etapy budovania Základnej bázy  geografického informačného systému novej generácie.

II.
	Vyhodnotenie pripomienkového konania uvádza, že z oslovených 17 sub-jektov malo dve zásadné pripomienky MF SR, ktoré ÚGKK SR akceptoval zapracovaním do textu návrhu v predloženom znení.

III.
	Predložený materiál náležite odôvodňuje návrh na zvýšenie kapitálových výdavkov o 4,0 mil. Sk v kapitole ÚGKK SR pre rozpočtovú organizáciu GKÚ Bratislava z titulu zvýšenia  jej rozpočtových príjmov o 8,1 mil. Sk a prezentuje splnenie zákonných podmienok pre schválenie navrhovanej zmeny záväzných ukazovateľov štátneho rozpočtu na rok 2002  pre kapitolu ÚGKK SR vládou SR.

	Vzhľadom na uvedené odporúčame vláde SR schváliť predložený návrh uznesenia vlády.

Bratislava 3.12.2002